audio audioduration (s) 6.03 20 | text stringlengths 46 32.8k |
|---|---|
فرصة لدماغك إنه يسخن، وزي ما العربيات القديمة ديت مش مهيئة إنك تنطلق بيها أول ما تدور، فإحنا دماغنا كذلك مش مهيأ إن إحنا أول ما نصحى نعرضه لكمية ضخمة جداً جداً من المثيرات بالشكل ده، وزي ما العربية هتيجي تقطع منك وتيجي ممكن في نص الطريق تفصل وتقفش وتعطل وتحتاج إن هي تتصين، إنت كذلك بتحس | |
فاصل، مش قادر، خلاص، عايز اليوم يخلص زي ما قلنا، مفيش تركيز، الحاجة الوحيدة اللي ممكن تحركك شوية هي نفس الحاجة اللي سببتلك الحالة دي وهي التليفون برضه، فاللي عايزين نطلع بيه من النقطة ديت تخيل إن دماغك هو العربية العتيقة بتحتاج تدور وبعدين تسخن شوية، تمسح الإزاز بتاع العربية، يعني أول ما تحس كده | |
دماغك هو هذه العربية العتيقة اللي بتشتغل والكاربراتير والكلام الجميل للناس اللي هما بيفهموا في العربيات القديمة والعتيقة ومحبي السيارات والكلام الجميل حمد نوح طيب تعال بقى لتفسير أدق شوية هو مش ساينتيفيك مية بالمية يعني هو ميكس كده ما بين الساينتيفيك والشعبولي أو الحاجات اللي هي إيه اللي هي بنحاول نوصل الموضوع بشكل ما ... | |
الجراف ده بيمثل مستوى الدوبامين في دماغك، فأنت أول ما بتصحى وتتعرض بقى لـ ريلز وشورتس وتيك توكس مثيرة جداً جداً جداً، فبيحصل سبايك أو قفزة مفاجئة في مستوى الدوبامين، المشكلة إن القفزة أو السبايك دي بتمثل متوسط مستوى الدوبامين اللي دماغك هيعاير نفسه عليه النهاردة، ده بقى الطبيعي، ده العادي، ده اللي | |
المفروض نوصل له وبعد السبايك أو القفزة دي دماغك هينزل نزول مفاجئ وبينزل أقل من النقطة اللي بدأ عندها. | |
كويس، فبالتالي علشان توصل لمستوى الدوبامين العالي ده فإنت هتحتاج حاجات مثيرة أكتر وأكتر، فيطلع دماغك وبعدين ينزل نقطة أقل من النقطة اللي بدأ عنها، فهتلاقي إن إنت في نهاية اليوم | |
محترق حرفياً، دماغك حصل له نوع من الإرهاق والإنهاك ومش قادر إنك تعمل أي حاجة، وبيكون السبيل الوحيد إنك تقلل من الإرهاق والإنهاك ده هو إنك تدخل دماغك في نفس اللوب تاني وتعرضه لهذا الاحتراق وفكرة السبايكس أو القفزات المفاجئة من الدوبامين، فالمحصلة بتاع الموضوع ده إنك هتوصل على نهاية اليوم | |
وتقوم تاني يوم إيدك تتمد على التليفون تبدأ سبايك دوبامين يحدد متوسط مستوى الدوبامين وهكذا، للأسف الشديد ده ليه تأثير ضخم جدا جدا على مشاريعك وعلى أهدافك وعلى حياتك وعلى مذاكرتك وعلى شغلك وعلى حاجات كتير قوي بتخلي الدنيا ملهاش طعم، تخيل إن أنت أول ما صحيت من النوم كلت حتة بسبوسة أو حتة | |
حته شوكولاته مسكرة جميلة قوي قوي قوي، إزاي هتستطعم الفطار أو الغدا أو العشا؟ هو ده المعيار بتاع اليوم بتاعك، وبالمناسبة ده صحيح لو لو أول وجبة في اليوم كانت سكر وكربوهيدراتس وحاجات من الحاجات ديت، فأنت هتقعد تاكل كتير كتير كتير كتير من الحاجات ديت على مدار اليوم ومافيش أي حاجة تانية هتبان بنفس الدرجة من | |
السكرية أو اللذاذة، نقول اللذاذة؟ مش عارف، بس مفيش حاجة هتبقى بنفس الدرجة، مفيش حاجة هتبقى مسكرة زي الحاجات دي، فهيكون السبيل الوحيد إنك تاكل حاجات مسكرة. | |
أكتر، فدي بتدخلك في لوب إدمانية صعبة جداً جداً، أنا مش بكلمك كلام خرافي أو حاجة ما حصلتش، لا دي حاجة حصلت لي أكتر من مرة وبتحصل لك كتير أوي أوي بس أنت ما أنت عارف اللي حصل لك ده حصل لك ليه، إحنا بس هنا بنحاول إيه نوصل التفسير اللي بيفكك الموضوع علشان تعالجه بشكل كويس، على الجانب الآخر بقى تجربة | |
الصبح علشان يعني الصبح بيبقى الجيم ما فيهوش ناس كتير يعني بستمتع بالتمرين أكتر وبيبقى فيه نوع من الهدوء بكون مشغل بودكاست أو أيا كان فبستمتع بالموضوع أكتر ففي الأيام اللي بصحى فيها للجيم ما بقعدش كتير على السرير أنا يا دوب عايز ألحق عشان أروح المشوار ساعة وتمرين ساعة أرجع أبدأ يومي بشكل ما. | |
فما بمسكش التليفون وأقعد أسكرول فيه بأي شكل من الأشكال، بقوم على طول، أخش الحمام بقى أشرب القهوة الإسبريسو بتاعي، أشوف ناخد كام تمراية كده وبعدين ننطلق ونرجع والكلام ده كله، فما بيبقاش فيه فرصة إن أنا أمسك التليفون، اللي أنا كنت أظنه | |
إن مستوى إنجازي وإنتاجيتي وتركيزي ونشاطي وحماسي وكل الحاجات ديت بيبقى في الأيام اللي مابروحش فيها التمرين أعلى. | |
ليه؟ يوم التمرين أنت بقى بتروح وبترجع شوية مرهق شوية إيه محتاج راحة بشكل ما، أنهكت نفسك حبتين في التمرين فمش هيبقى عندك نفس أو طاقة إنك تعمل أي حاجة تانية، ولكن الشيء الصادم إن الحقيقة كانت على النقيض تماماً، اكتشفت إن الأيام اللي بروح فيها الجيم هي أكتر أيام بكون منجز فيها ونشيط وعندي | |
عندي حماس وعندي تركيز وعندي رغبة في إنجاز حاجات كتيرة جداً وببقى ليزر فوكسد، بالمناسبة أنا كنت في الجيم النهاردة فعشان كدة ممكن | |
تستشعر بعض الحماس في كلامي. العادات اليومية مقفلها، بقرأ، بدوّن، بكتب، الورد اليوم، كل حاجة بتبقى تشيك تشيك تشيك تشيك تشيك تشيك، مستوى البروتين المفروض إن أنا أوصله كل يوم تشيك، فكل حاجة بتبقى سهلة. والشيء الغريب إن الحاجات دي كلها بتبقى بدون أي ضغط أو بدون حاجة إن أنا أقعد أزق نفسي | |
لا لا خالص الأمور ماشية ببساطة وبسلاسة عجيبة وهنا بقى في ملحوظة مهمة جدا جدا جدا. | |
أنا في المعتاد لما بفتح التلاجة وأخد شوية مية من الإزازة اللي موجودة في التلاجة مابكملهاش، يعني مابخدش الإزازة أملاها وأحطها في التلاجة تاني، وطبعاً مراتي بتعلقلي على الموضوع ده دايماً، بتتخانق معايا دايماً، كمل الإزازة، كمل الإزازة، هي بتيجي تكون عايزة تشرب فتلاقي إن الإزازة مافيهاش إلا شوية قد كده فبتتعصب وأنت عارف ب... | |
بروح فيها الجيم، برجع، مابيبقاش عندي أي مشكلة خالص إن أنا بعد ما أشرب من الإزازة اللي في التلاجة أو أصب منها شوية، إن أنا أكملها وأحطها تاني في التلاجة، بدون أي معضلة وبدون أي مشكلة، بل الأدهى إن أنا أحيانا بلم الإزاز اللي بره التلاجة، أملاها | |
وحطها في التلاجة، أنا عارف إن الموضوع يبدو سخيف شوية ولكن يعني استحملني بس لحد آخر القصة دي، أنا عايز أقولك إن دي الحاجة اللي خلتني ألاحظ الموضوع كله وأقف كدة وأسأل نفسي إيه اللي أنا بعمله ده، دي حاجة غريبة أنا مش معتاد إن أنا أعملها بل كان عندي مشكلة كبيرة جداً اللي هو يعني لسه هقوم وأقفل الإزازة وأعمل بتاع ويقعد يملأ... | |
واستغربت نفسي أنا إزاي بعمل الحاجة دي ومش مستصعبها بل بعملها كده بطيب خاطر ومبسوط جداً وسعيد قوي ومش عايز أقولك يعني مراتي فرحت يعني نظرت لي نظرة بعد الموضوع دهوت يعني مليئة بالتقدير والاحترام والإجلال والحب اللي هو يعني نظرة ما شوفتهاش من يوم ما اتجوزنا اللي هو إيه ده أنا طبعاً | |
كنت بعزي أو بشوف إن الموضوع ده بسبب الجيم إن أنا عملت حاجة صعبة، إن أنا رحت الجيم فبالتالي أي حاجة بعد كده بتبقى سهلة. | |
وده صح، يعني ده جزء من تفسير الموضوع، ولكن ولكن لو خدنا نظرة أبعد شوية أو خدنا خطوة لورا، فاللي حصل هو بسبب إن أول ساعة في اليوم ما تعرضتش لأي | |
مثيرات، وإن مستويات الدوبامين كانت منتظمة أو كانت طبيعية، والدوبامين اللي أنتج من خلال التمرين كان بشكل نورمال، فبالتالي وهو نازل أخد وقت أطول، وفي رحلة النزول دي عملت حاجة قامت رافعة الدوبامين تاني، وبعدين وهو نازل فبياخد وقت أطول وهكذا، فبتلاقي إن في نهاية المطاف الموضوع عامل زي الدومينو إفيكت، إن حاجة بتزقك. | |
تبسطك فتعمل حاجة تانية فتزقك وتبسطك وهكذا، فتاخد دوبامين من الدوبامين الجيد، جود دوبامين، يعني في دوبامين رخيص سيء وفي دوبامين غالي كويس، وهو غالي علشان أنت بتبذل فيه مجهود أكبر يعني، أنا حاسس إننا محتاجين فيديو خاص عن الدوبامين إن شاء الله قريباً، ولكن أنا بحاول أوصل الصورة بشكل ما إن الساعة الأولانية في اليوم | |
من ساعة ما تفتح عينيك تعامل معاها بحرص شديد وحافظ قوي قوي على دماغك وعلى مستويات الدوبامين أو إن ما يحصلش ارتفاع مفاجئ في أي حاجة سواء توتر سواء قلق سواء إكسايتمنت أو حماس، لأني يعني لو تفتكر برضه أنت ممكن في أحد الأيام اللي بتفتح فيها التليفون أول ما تصحى من النوم تشوف خبر يقفلك من اليوم كله. | |
حصل صح، ماذا لو إنك أخرت تعرضك للموضوع ده لآخر اليوم مش هيكون أفضل؟ بالتالي هتقدر تستغل يومك ده أفضل استغلال. كلام جميل، وصلنا لقرب النهاية وسؤال المليون، أعمل إيه بقى علشان أستغل الساعة دي أفضل استغلال وإزاي إن يومي يبقى يوم عظيم إن شاء الله. الحقيقة الموضوع مرتبط أكتر بالحاجات اللي ما تعملهاش. | |
تمسك التليفون وتفتح التطبيقات دي، وأفضل طريقة إنك تحافظ على نفسك من الموضوع ده لأن إيدينا متعودة، هو اتعود حكم العادة، إنك إيدك بتروح وتفتح على طول على طول حتى وأنت لسه مش فايق أو لسه فاتح عينيك نص فتحة كده، فالأفضل إنك قبل ما تنام تحذف التطبيقات دي من التليفون مش مهم الصبح حمل التطبيقات دي تاني لو أنت عايز أو محتاجها ... | |
تستخدمها في شغلك أو أياً كان. التطبيقات مساحتها كلها مش هتجيب ميتين تلاتمية ميجا يعني. فـ | |
حاول إن أنت التطبيقات دي ما يكونش على التليفون أو ما يكونش على الهوم بيج بتاع التليفون أو تحبسها جوه جوه فولدر جوه فولدر جوه التليفون بحيث إنك يبقى وصول ليها صعب ومش بديهي أو مش من تكه واحدة. تاني حاجة اللي المفروض بقى تعملها هي إنك تقوم من على السرير في أسرع وقت ممكن، يعني حاول إنك ساعة ما تصحى ما تقعدش على السرير كتي... | |
إنك يعني لو حاولت إنك تنام ولو حتى جزء صغير تاني إنت هتقوم جسمك مكسر لأنك ممكن تخش في دورة نوم تانية وحوارات كبيرة أوي سعادتك فحاول ساعة ما تصحى وتفوق كده قوم من على السرير على طول ما تطولش | |
في النومة على السرير. تالت حاجة خلاص الحمد لله، أنت ما تستخدمش التليفون وقمت من على السرير، فأنت يعني عملت تسعين بالمية من الشيء الكويس اللي إن شاء الله هيخليك إنك تستغل اليوم ده بشكل كويس وتستمتع بالحاجات اللي تعملها وتشتغل على أهدافك وتبقى متحمس والكلام ده كله. في واحد اسمه أليكس هورموزي بيقول إن أنت المفروض ساعة ما ... | |
إنك تشتغل، فبالتالي هتاخد شوية دوبامين كويس لأنك اشتغلت وأنجزت حتى لو تاسك صغير خالص، فده هيبدأ الدومينو إفيكت بدري أوي أوي أوي ويبقى أول شعور بالسعادة أو الانبساط أو أول | |
شويه دوبامين يخلوك تشعر بالإنجاز والحاجات ديت جاية من مصدر كويس. الخيار التاني وهو فكرة إن أنت عندك مورنينج روتين، والله أنا بقعد بيبقى عندي شوية أفكار كده في دماغي بقعد أكتبهم، بقرا الورد، بقول الأذكار، بقرا شوية، بعمل الحاجات اللي أنا متعود إن أنا أعملها، ولو ده عندك أو جربته أو متعود عليه ف | |
ده بيرفكت وفي نفس الوقت حاول تجرب موضوع اللي هو أول ما تصحى اشتغل على طول يعني خلي مثلا اللابتوب أو الكمبيوتر أو التابلت أو أيا كان أي حاجة لها علاقة بالشغل موجودة على ترابيزة السفرة أو في المكتب بشكل ما فأول ما تصحى خلص | |
حمامك قوم اشتغل ومش شرط إنها تكون جلسة شغل طويلة يعني ممكن تكون جلسة صغيرة جداً تخلص فيها حاجة على السريع بس برضه حاول تبعد عن الحاجات الموترة أو المشتتة أو المناغصة أو اللي أنت عارف إن هي هيكون فيها مشاكل أو بتحتاج حل لمشكلات أو أو أي حاجة تستفز عندك | |
أي شعور بشكل مبالغ فيه مرة واحدة، لأن ده زي ما قلت لك هيسيت المتوسط بتاع الدوبامين في اليوم، فبالتالي أنت هتركب الزحليقة والموضوع يبقى صعب جداً. كان جالنا سؤال في فيديو الكيو أند إيه السابق عن شخص، | |
يعني شغله اتناشر ساعة وهو عايز يتعلم وعايز يطور من مهاراته وعايز يحضر كورسات وحاجات كتير قوي وماعندوش وقت فكان الاقتراح هو إن أنت تبدأ | |
في ساعة قبل الشغل يعني لو أنت الشغل بتاعك بيبدأ تسعة مثلاً فأنت من تمانية لتسعة أو من سبعة لتمانية بتصحى بدري ساعة وتستغل الساعة ديت في الحاجة اللي أنت | |
عايز تتعلمها، ولو عملت كده فأنت عملت تشيك على كل الحاجات اللي إحنا قلناها دي باختصار شديد، ولو أنت بتحاول تدور على مكان تاخد فيه كورسات أو تكتسب فيه مهارات أو تتعلم أو تعرف الدنيا ماشية إزاي دلوقتي فأنا أرشحلك منصة ينفع، هي منصة بتتيح لك تجربة إنك تتعرض لأكبر قدر ممكن من | |
المهارات ومن التراكات في الكارير أو المسار المهني من ناس أصلا متخصصين شغوفين | |
وشغالين في الحاجات دي. المميز في المنصة بجانب التنوع بتاع الكورسات إن السعر في المتناول، الاشتراك السنوي بيديلك إذن دخول أو أكسس على كل الكورسات المتاحة على المنصة لمدة سنة بسعر يعني قد كورس واحد في أحد المنصات التانية. كورسات سهلة ومبسطة ومناسبة لأي حد لسه مبتدئ أو | |
لسه ما يعرفش أي حاجة عن أي مجال اللي هو إيه بيخبط هتلاقي الخصم الخاص بدروس أونلاين موجود في الديسكربشن تحت الفيديو استخدم الكود ده علشان تاخد خصم | |
قوي جداً على الاشتراك السنوي. الخلاصة، أول أهم ساعة في اليوم هي الساعة من أول ما تفتح عينيك وتصحى من النوم. تجنب بكل الأحوال إنه يحصل إثارة أو تحفيز لدماغك بشكل مبالغ فيه أو بشكل مفاجئ أول ما تصحى من النوم، لأنك لو عملت كده فأنت بتجهز نفسك إن اليوم ده يبقى يوم صعب جداً ما فيهوش إنجازية، هيبقى فيه ملل وقرف ودي | |
أو وما فيش أي رغبة إنك تشتغل على أي حاجة، أول ما تصحى من النوم حاول تبدأ شغل في أسرع وقت ممكن تحاول تنجز حاجة ولو بتذاكر تحاول تذاكر حاجة على السريع، لو بتتعلم أو بتكتسب مهارة تفتح منصة ينفع تشوف الكورس اللي أنت بتتعلمه وتكمل فيديو أو فيديوهين فيه على السريع، وأخيراً وليس آخراً حاول قبل ما تنام تحذف التطبيقات ديت من ال... | |
التليفون ولو أنت بتستخدمها تاني يوم ابقى إيه اعمل لها تسطيب أو تحميل على التليفون بعد ساعة من صح | |
ملياردير بياخدوا منه كل حاجة ويديله مية دولار فقط ومطلوب منه في تسعين يوم يحولهم لبزنس قيمته مليون دولار ممنوع إنه يستخدم اسمه معارفه أي ميزة عنده علاقاته أو أي حاجة من الحاجات دي هل ممكن فعلاً الراجل ده يعمل بزنس قيمته مليون دولار برأس مال | |
تسعين يوم. الإجابة على السؤال ده بتؤكد المبدأ اللي إحنا جايين نوضحه النهارده وهو الاجتهاد لا يؤدي إلى النجاح، وإن في عوامل تانية مخفية أو ما بيتمش التركيز عليها بيكون ليها عامل كبير جداً في موضوع النجاح، وإحنا هنا قصدنا النجاح المادي، النجاح المادي، لأن زي ما أنت عارف إن النجاح مصطلح فضفاض وبيتسم | |
بمعنى حاجات كبيرة جداً، بل إن النجاح ممكن يكون هو مصطلح ذاتي متعلق بتعريف الشخص، كل شخص للنجاح بالنسبة له، فإحنا هنا بنتكلم عن النجاح المادي. | |
فقط عشان بس يعني إيه نركز فإحنا جايين النهاردة نفصص الموضوع بحيث نعرف أكتر عن العوامل أو المتغيرات أو الحاجات الخفية اللي إحنا مابنركزش عليها واللي بيكون ليها تأثير كبير جداً على النجاح فيلا بينا. | |
هذا الفيديو برعاية منصة ينفع. منصة ينفع هي واحدة من أشهر المنصات العربية اللي بتقدم مجموعة كبيرة ومتنوعة من الكورسات في كتير من المجالات بميزة مهمة جداً جداً، اللي بيقدم الكورسات ناس متخصصين وباللغة العربية وباشتراك واحد يكون ليك أكسس على كل الكورسات. في كود خصم خاص بدروس أونلاين ومعلومات أكتر عن المنصة في آخر الفيديو.... | |
إيه الأخبار؟ لو سألت أي حد في أي مكان في الدنيا إيه هي العوامل اللي ساعدتك على النجاح، فأكاد أجزم مليون بالمية إن الإجابة هتتضمن الاجتهاد، إنه هارد ووركر، راجل بيعمل باجتهاد، بل إن دي ممكن تكون أول نقطة أو أول عامل يكلمك عنه. الاجتهاد دايماً هو شيء محمود وممدوح، صفات. | |
مش أسامي، ولما توصف حد إن هو مجتهد فدي شهادة كويسة جداً وقوية جداً في حقه. الحقيقة أنا كنت أظن إن مفيش حاجة توازي الاجتهاد والجد والتعب. | |
وإن استمرارية السعي تعني حتمية الوصول، لكن مؤخراً لقيت إن الموضوع مش كدة بالظبط، وإن النجاح مش بيعتمد بس أو مش بيعتمد بجزء كبير حتى على الاجتهاد، ودي حاجة يعني | |
واكتشفت إن معادلة النجاح فيها متغيرات وعوامل كتيرة، وتأثير ووزن بعضهم بيكون أكبر بكتير من البعض الآخر. في كتاب الميزة الغير عادلة أو ذا أنفير أدفانتج، الكاتبين بيوضحوا مبدأ مهم جداً جداً، وهو إن الحياة مش زي سباق المية متر، اللي المتسابقين كلهم بيبدأوا من عند نفس النقطة. | |
لا، في الحياة ممكن حد يكون بادئ عند تلاتين متر، وممكن حد يكون سابق بخمسين متر، بل إن في حد ممكن يبدأ عند علامة التسعة وتسعين متر ومحتاج متر واحد بس علشان يفوز بالسبق. مقولة الحياة ليست عادلة اللي ممكن تشوفها كتير في الفيديوهات القصيرة واللي تلاقي عليها فلتر أبيض وأسود وموسيقى حزينة والكلام ده كله. | |
ده المعنى بتاعها، ليست عادلة لأني مش كلنا بنبدأ من عند نفس النقطة في السباق، ده لو الحياة يعني هنمثلها بسباق، بل إن في حد بيبدأ متأخر أصلاً عن نقطة البدء يعني بيحتاج يبذل مجهود خرافي علشان يوصل لنقطة الصفر اللي منها هيبدأ ينطلق، فحصر الموضوع في الاجتهاد أو التعب مش أدق حاجة. | |
وهنروح بعيد ليه؟ الملياردير المصري المشهور سميح ساويرس كان في لقاء معاه بيقول إن ستين بالميه من نجاحك المادي معتمد على الحظ أو على توفيق ربنا، وإن مجهودك وشطارتك لا تمثل مية بالميه من نجاحك. بقول دايما ستين بالميه من نجاحك ماديا يا حظ يا توفيق ربنا، كل واحد يقول هو | |
ولكن ليس العمل ولا الذكاء ولا المثابرة ولا الجراءة وحدها تكفي، لأن في ناس أشطر منك بكتير وفي ناس تعبوا أكتر منك وأضعاف أضعاف اللي أنت تعبته ولكن ما حققوش النجاح اللي أنت حققته، ففكرة إنك تسند النجاح المادي ده للتعب والاجتهاد لوحده | |
مش صحيحة. من أبرز الأمثلة في موضوع الحظ أو النصيب أو الميزة الغير عادلة هي ظاهرة أبناء الفنانين أو الممثلين. يعني هل كل أبناء الممثلين اللي بدأوا التمثيل ده كان بسبب موهبتهم؟ | |
وفقط. بل السؤال الأهم، هل أصلا اللي بدأوا تمثيل كان عندهم موهبة أصلا؟ الأغلبية كانت الموهبة متواضعة أو غير كافية إن هي أصلا تسمح له بفرصة للمشاركة في فيلم أو مسلسل، لكن بسبب علاقات الأب أو الأم والمعارف فهو خد فرصة غير متاحة لحد غيره، وبحكم الاحتكاك بالوسط والتوجيه والمعاملة الخاصة وبرضه | |
شيء من الاجتهاد مستواهم بيتحسن مع الوقت بالضرورة يعني ممكن تلاحظ فعلا إن في أبناء ممثلين أول ما بدأوا ما كانش في موهبة أو كانت موهبة متواضعة جدا ولكن مع الوقت بدأ في نمو للموهبة وبقى ممثل شاطر وبقى بياخد أدوار لوحده والكلام ده كله بس لولا الميزة الغير عادلة اللي عنده اللي هي علاقات الأب | |
أو الأم ما كانش هياخد الفرصة من البداية، لأن بتلاقي فيه ممثلين موهوبين فعلاً فعلاً ولكن ما خدش الفرصة اللي التاني ده خدها، ومن الحاجات الطريفة اللي ممكن برضه تشوفها هي الفيديوهات بتاع مهارات الشباب اللي بيلعبوا في الدورات الرمضانية أو في الحجز، تلاقي شباب موهوب جداً جداً جداً وعنده مهارة عالية جداً جداً ولكن لم يحالفه | |
ضيف الحظ أو النصيب إنه يحترف أو إنه هو يلتحق بنادي ويرتقي، فابن الممثل أو ابن لعيب الكورة هو خد فرصة أو خد أدفانتج أو خد ميزة غير عادلة بسبب علاقات والده أو والدته، فنقطة الانطلاق عند أبناء الممثلين والفنانين ولعيب الكورة ما كانتش الصفر، لا هو بادئ سابق تلاتين متر أو سابق خمسين متر. | |
يعني لعلك تقول يا أبو حميد إحنا بقى هنشتغل في الأبراج وتاريخ ميلادك وحظك والكلام الفارغ ده، معلش بس خليك معايا شوية الموضوع ساينتيفيك وعلمي جدا، ديريك ميولر صاحب قناة فيريتاسيوم وهي واحدة من أشهر القنوات اللي بتقدم المبادئ العلمية المعقدة بشكل لطيف بدون ما يكون مخل، ديريك كان عامل فيديو اسمه إز ساكسيس لاك أور هارد | |
ورك يعني هل النجاح حظ ولا العمل الجاد والاجتهاد والسعي؟ وجاب لي مثال رائع من كتاب أوتلايرز أو الاستثنائيون للكاتب مالكوم جلادويل بيتكلم إن في كندا عندهم رياضة الهوكي زي كرة القدم كده عندنا فالعيال أو الأطفال الصغيرين كلهم بيسجلوا في شهر يناير عند سن معين فلو في اتنين بيقدموا واحد اتولد في | |
شهر يناير في أول السنة، والتاني اتولد في شهر ديسمبر في آخر السنة، فهما بيقدموا مع بعض، في حين إن هما تقريباً في فرق ما بينهم سنة كاملة، ولكن بما إنهم اتولدوا في نفس السنة، فبيقدموا. | |
مع بعض، وطبعاً نمو الأطفال بيبقى متسارع جداً في بداية عمرهم، فالشهر بيفرق، فما بالك بسنة، فالطفل اللي بيكون مولود في شهر يناير بنيته الجسمانية وطاقته وقوته في الغالب بتبقى أكتر من الطفل اللي اتولد في آخر السنة، وبالتالي أداؤه في اللعب هيكون أحسن، فده هيلفت نظر المدربين فهيهتموا بيه. | |
أكتر فهشارك في مباريات أكتر فهياخد خبرة أكتر وبالتالي هيتطور ومستواه هيعلى في اللعبة. | |
أكتر، وبالتالي فرصته إن هو يحترف هتكون أكبر بكتير، وبالفعل في إحصائية اتعملت أثبتت إن أربعين بالمية من إجمالي المحترفين في رياضة الهوكي في كندا مولودين في أول تلات شهور من السنة في الربع الأول يناير فبراير مارس، في حين إن عشرة بالمية فقط هما اللي مولودين في آخر السنة، وسبب أساسي بل قد يكون السبب الأكبر في احتراف | |
كتير جداً من الناس ديت هو موعد ولادتهم، تاريخ ميلادهم، مش الموهبة في البداية ولا أي حاجة من الحاجات دي، هو بس | |
حظه حلو أو نصيبه حلو إن هو اتولد في أول السنة فده فتح له كل الفرص دي وده بيتماشى مع حاجة اسمها تأثير ماثيو اللي بيقول من عنده يعطى ويزداد اللي عنده بياخد أكتر. | |
واللي ما عندوش بيتسحب منه القليل اللي عنده، بينطبق جداً على موضوع أطفال الهوكي ده، يعني الطفل اللي باين تميز عن أصحابه هو اللي أخد الاهتمام والتدريب وشارك في مباريات أكتر، وبالتالي أخد كل الحاجات ديت على حساب الطفل اللي يعني كان عنده موهبة بسيطة جداً ولكنه | |
مولود في آخر السنة، وده يخلينا نسأل السؤال مرة تانية، هل النجاح سببه الاجتهاد وفقط ولا ممكن يكون السبب تاريخ ميلادك، مكان ميلادك، وجودك في المكان الصح في الوقت الصح، ولا كل الحاجات دي مع بعض؟ | |
لو كان الثراء بقدر العمل، لبات الحمار على سرير من ذهب. دي مقولة منسوبة للكاتب المصري أنيس منصور، ومعناها إن مش أكتر واحد بيشتغل وبيتعب هو أكتر واحد بياخد عائد أو مقابل قصاد الشغل ده. يعني عامل النظافة اللي بينزل في عز الحر يكنس الشارع ويشيل القمامة والحاجات دي كلها، هو بكل تأكيد بيبذل مجهود وبيتعب أكتر من | |
إنك بمراحل، ولكن هل هو بياخد مقابل التعب ده فلوس أكتر من حد مثلاً شغال في شركة مالتي ناشيونال وفي مكتب مكيف والحاجات دي كلها؟ فهنا المجهود كمعيار وحيد للموضوع ده | |
غير دقيق على الإطلاق، ودي بيوضحها مثال مشهور قوي إن في واحد ماشي بسرعة مية وعشرين وفي واحد تاني ماشي بسرعة تمانين، أيهما هيوصل أسرع أو أيهما هيوصل الأول؟ بديهياً كده بكل تأكيد اللي ماشي بسرعة مية وعشرين، ولكن ماذا لو إن اللي ماشي بسرعة مية وعشرين ده ماشي في طريق غلط أصلاً؟ | |
وهو مش هيوصل خالص في حين إن لو ماشي بتمانين أو بستين أو حتى بسرعة أربعين ولكن في الطريق الصح فده | |
هو اللي هيوصل، وهنا بتوضح مبدأ برضه مهم وهو موضوع الاتجاه أهم من السرعة أو الشدة، إن لو في واحد ماشي في تراك أو ماشي في كارير أو ماشي في سكة معينة ولكنه ماشي بالراحة ولكن في الاتجاه الصح ده هيوصل. | |
وهيحقق مكاسب أكتر بكتير من شخص بيبذل مجهود خرافي ولكن في طريق خاطئ أو يعني شغال بأقصى طاقته في حاجة العائد بتاعها محدود أو إن العائد بتاعها مش متناسب مع المجهود اللي بيبذله. | |
يعني إحنا عايزين نقول العكس تماماً الصراحة، ولكن ولكن حابين يكون عندنا اتزان في التصور، بمعنى إنك حتى لو توفرت ليك كل المقومات يعني مثلاً مثلاً مثال بتاع أبناء الفنانين أو الممثلين، لو توفرت ليك كل المقومات دي وأنت ما اجتهدتش أو ما اشتغلتش على نفسك فخلاص يعني كله هيعترف إن موهبتك غير كافية أو إن أنت أصلاً | |
لو سمحت ما تبذلش مجهود إنك تطور من نفسك، فقد تحقق تقدم أو نجاح مبدئي ولكن الموضوع ده هينهار مع الوقت. | |
فأنت عليك جانب كبير جداً من الموضوع. بالنسبة لموضوع الرزق أو النجاح المادي أو القدر، يعني عندنا دايماً إيه مقولات مشهورة جداً، يعني هل أنت اللي بتجري ورا الرزق ولا الرزق هو اللي بيجري وراك؟ حاجات كتيرة قوي قوي، يعني هل مثلاً أنت ممكن تقعد في بيتك ما تعملش أي حاجة وتجيلك رزقك لحد عندك؟ الحاجات دي بيبقى أحياناً فيها | |
يعني نقاط أو مناطق شائكة كدة، ولكن أنا التصور بصراحة اللي أنا بحب يعني أعتمده هو من قصة السيدة مريم في قوله تعالى وهزي إليك بجذع النخلة تساقط عليك رطباً جنياً، وعلماء التفسير أخدوا الآية ديت كمثال إن السعي وراء الرزق هو أمر شرعي ولا يتنافى مع القدر أو التوكل على الله. | |
الله عز وجل ففكرة إن هي وهي في هذا الوضع صعب جدا من الألم والمخاض والحاجات ديت، وميرات إن هي تاخد بالأسباب وتهز الجذع مع إن الله عز وجل قادر إن هو يسقط عليها الرطب من غير ما يكون في جذع أصلا، لكن الله عز وجل يحثنا إن إحنا إيه ناخد بالأسباب بغض النظر عن النتائج، ومن لطفه ورحمته بينا إن الله عز وجل يحاسبنا على السعي وليس... | |
إنسان إلا ما سعى، أنت ليك السعي فقط، لأن النتائج خارج إطار تحكمك، فلا بد إنك تسعى، وسواء نجحت أو ما نجحتش، وصلت أو ما وصلتش، فأنت هتاخد الأجر. | |
لم يكن في الدنيا ففي الآخرة، كان مهم جداً إن إحنا نذكر الحتة دي علشان يبقى فيه نوع من الاتزان في التصور، إن النجاح المادي ما هواش كله فقط علاقات ومعارف، أنفير أدفانتجز أو مزايا غير عادلة، وما هواش كله اجتهاد وسعي. | |
هو ميكس ما بين الاتنين أو الموضوع أكثر تعقيداً من النظرة البسيطة إن هو عشان كذا فنجح أو عشان عمل كذا فنجح لا لا لا معادلة النجاح هي معادلة معقدة جداً وفيها متغيرات كتيرة جداً جداً ومن الحاجات العجيبة اللي اكتشفتها أثناء البحث إن كتير جداً جداً جداً بيكون الذكاء أحد العوامل اللي بتمنعك من النجاح. | |
شيء غريب، أنا عارف أنا عارف يعني في البداية كده ومن البداهة الذكي ينجح يعني راجل ذكي فأكيد الذكاء ده هيخدمه إن هو ينجح ولكن | |
الشخص الذكي بيقدر يشوف العقبات اللي هتقابله، ويقدر يشوف المشاكل والطرق اللي هيبقى فيها معوقات أو حاجات هتعطله، فبتلاقيه قادر يشوف خمسين مشكلة هتقابله قدام، قد يكون التصور ده أصلاً هو اللي ممكن يعطله ويخليه يحجم عن | |
الاستمرار في المسعى اللي هو ماشي فيه، كتير جداً من الأنتربرينورز أو رواد الأعمال وأصحاب الشركات الناشئة بيقولوا لو كنا نعرف من البداية الصعوبات اللي هنواجهها | |
فاكر الملياردير اللي في الأول خالص اللي كان عنده مهمة إن هو يعمل بيزنس قيمته تعدي المليون دولار أو مليون دولار في تسعين يوم وما معهوش إلا مية دولار فقط وممنوع إن هو يستخدم اسمه أو معارفه أو أي ميزة من المميزات اللي عنده؟ هل تعتقد إن الراجل ده نجح فعلاً؟ الحقيقة إنه | |
إم تو سبعمية وخمسين ألف دولار بعد تسعين يوم، والتجربة كانت صعبة جداً وشاقة جداً عليا، الراجل أصلاً في نص التجربة بيبكي وبيعياط وحزين وبيمر بصعوبات شديدة جداً جداً، اشتغل في تنظيف البيوت ويروح عند الحاجات اللي هي بتاع الزبالة أو اللي الناس بترمي فيها الحاجات القديمة ويدور على حاجة يبيعها وبعدين يروح يشتري | |
عربية ويبيعها ويكسب الفرق، عمل حاجات كتيرة قوي قوي قوي ومر بتجارب صعبة جدا جدا جدا في البداية، ولكن ده ما يمنعش إن الراجل مش زي أي حد، هو بادئ بالفعل عنده ميزة غير عادية، عنده الخبرة بتاع السنين اللي أهلته أساساً إنه هو يبقى ملياردير في البداية، وكمان الكرو بتاع التصوير يعني | |
الفريق بتاع التصوير بيتحرك معاه في كل مكان لما بيروح يعرض على حد شغل أو يعرض على حد إنه هو يشتغل عنده أو معاه كان فريق التصوير بيبقى معاه فده بيديله نوع من الكريدابيليتي أو المصداقية إن الناس تثق فيه بسرعة لما بيقولوا إحنا بنصور فيلم وثائقي أو بنصور تجربة اجتماعية وأيا كان فالناس بتحب إن هي تبان كويسة قدام الكاميرا فبت... | |
كرم زيادة وبشهامة زيادة عن المعتاد غير لو هو رايح لوحده كده من غير أي فريق فأظن التعامل كان هيبقى مختلف ولكن على كل حال سبعمية وخمسين ألف دولار بيزنس قيمته سبعمية وخمسين ألف دولار في تسعين يوم دي حاجة يعني عظيمة جدا جدا جدا إن هو بادي بمية دولار وصل لهذا الرقم فكرة بقى إن لو في حد عمل نفس الخطوات دي بالظبط | |
زي ما هو عمل، هل هيقدر يعمل بيزنس قيمته سبعمية وخمسين ألف دولار؟ هنا بقى بيحصل المشكلة، إن تجارب النجاح غير قابلة للنسخ. | |
بصورة أو بأخرى نادراً نادراً لما يبقى فيه حاجة قابلة للنسخ إنك لو مشيت على نفس الخطوات هتوصل لنفس النتائج لأن المتغيرات أكتر بكتير مما يمكن حصره ومع العلم إن الراجل أصلاً سنه كبير يعني طاقته ومجهوده قليل جداً ولكنه عنده خبرة سنوات طوال جداً ساعده في إنه | |
يوصل للهدف ده. طيب الخلاصة علشان يعني إيه أنا حاسك طولت وعايزين نوصل للخلاصة اللي بنلم فيها الموضوع كله، ولكن قبل بس ما نوصل للخلاصة حابين نشكر ينفع على رعايتهم هذا الفيديو. هي منصة بتتيح لك تجربة إنك تتعرض لأكبر قدر ممكن من المهارات ومن التراكات في الكارير أو المسار |
Subsets and Splits
No community queries yet
The top public SQL queries from the community will appear here once available.